Cuneiform Tablet Kt n/k 556 (AKT 2 26)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma {d}NIN.ŠUBUR-ba-ni-ma a-na ḫa-na-na ù ú-ṣur-ša-IŠTAR qí-bi-ma 10 ma-na URUDU SIG₅ ša ta-ri-ta-ar ku-nu-ku-a a-na ta-ri-iš-ma-tim ḫu-za-lá ṣú-ḫa-ru-um ša ú-ṣur-ša-IŠTAR na-ší-i URUDU i-na lá mu-dí-ú-tim ší-it-ma a-na na-pá-ḫi-i e ta-di-in-ma KÙ.BABBAR 1 GÍN ù 2 GÍN e ú-ṣa-ḫu-ru-ší URUDU ku-nu-ki-a šu-ma a-na KÙ.BABBAR dí-na-šu-ma a-na ta-ri-iš-ma-tim dí-na-šu-ma a-na ma-lá té-er-tí-a še-am lu ta-áš-a-ma bu-uq-lam ù ba-pì-ra-am lu té-pu-uš KÙ.BABBAR ma-lá ta-dá-na-ší-ú-ni té-er-ta-ku-nu li-li-kam a-na ú-ṣur-ša-IŠTAR qí-bi₄-ma šu-ma ḫa-na-na lá-šu-ú URUDU a-ta-ma dí-šu-ma té-er-ta-kà li-li-kam a-ḫi a-ta ku-ra-ra ú-ṣa-am lá ú-ṣa-am úz-ni pì-té